  Майя Бывальцева Удмуртиын театръёсы, кинотеатръёсы но спорт объектъёсы учкисьёсты лэзён ласянь сюбегатонъёсты берыктӥзы. Коронавирусэн нюръяськон сярысь косэсме тупатонъёсты элькунлэн тӧроез Александр Бречалов кинюртӥз. Вылӥ верам ужъюртъёс 75 процентлы тырмытэмын луыны быгато, пукисьёс ог-огзылэсь 1 метр кемын луыны кулэ (соос одӥг семьяысь ӧвӧл ке). Сорт объектъёсын пукон интыос ӧвӧл ке, отын 1,5 метр вис возьыны гожъёс лэсьтэмын мед лозы. Кырын, вузкарон центръёсын ужрадъёс ортчытъяны уг яра, радъясьёс санитарной куронъёсты быдэсъянэз радъяны уг ке быгато. Со сяна, сыӵе ужрадъёс понна муниципал кылдытэтысь аскивалтон ёзэслэсь лэзён кулэ.  Палаткаосын улыса ужрадъёс ортчытъяны ӧвӧл лэземын. Тодэ вайытом, инвожо кутсконын театръёс, кинотеатръёс, кинозалъёс, спорт объектъёс азьвыл ужанрадлыказы берытскизы ни вал. Но висисьёслэн лыдзы выльысь йылыны кутскиз. Берло уй-нуналскын 100-лэсь трос выль черламъёсты шараязы, эшшо куать мурт кулӥз.  Тегъёс: Мерлык Ижкар Театр Удмуртия кинотеатр коронавирус АлександрБречалов сюбегатонъёс  